# Premis Feroz

Els Premis Feroz són uns premis cinematogràfics espanyols, creats el mes de novembre de 2013 per l'Associació d'Informadors Cinematogràfics d'Espanya amb caràcter anual per reconèixer el mèrit i la qualitat de les produccions espanyoles. La primera gala d'entrega de premis es va celebrar el 27 de gener de 2014.
La intenció d'aquests guardons és la de convertir-se en l'avantsala dels Premis Goya, fet que ha provocat que se'ls citi com els Globus d'Or espanyols.
La distribució original de premis constava d'onze categories: pel·lícula dramàtica, comèdia, direcció de cinema, actor i actriu protagonistes, actor i actriu de repartiment, guió, música original, tràiler i cartell de cinema. Paral·lelament, també s'entregaven dos premis addicionals, el Feroz d'Honor a tota una carrera i el Premi Especial, que es destinava a la pel·lícula que hagués obtingut una millor carrera comercial. Els premis eren designats pel Comitè Organitzador dels guardons. A partir de la IV edició, es van incorporar els premis a sèries de televisió, així com a actors i actrius de televisió, tant en categoria de protagonistes com de repartiment; així com els premis a documentals.

## Categories
### Cinema

* Millor pel·lícula dramàtica
* Millor comèdia
* Millor direcció
* Millor guió
* Millor actor protagonista
* Millor actriu protagonista
* Millor actor de repartiment
* Millor actriu de repartiment
* Millor música original
* Millor tràiler
* Millor cartell

### Televisió

* Millor sèrie dramàtica
* Millor sèrie de comèdia
* Millor actor protagonista d'una sèrie
* Millor actriu protagonista d'una sèrie
* Millor actor de repartiment d'una sèrie
* Millor actriu de repartiment d'una sèrie

### Premis especials

* Premi Feroz d'Honor a tota una carrera
* Premi Especial

## Edicions

La primera edició d'aquests premis va consar d'onze categories, tenint lloc el 27 de gener de 2014 als cines Callao de Madrid.
| Edició | Any | Data de la gala | Lloc i ciutat Presentadors | Millor pel·lícula dramàtica | Millor comèdia | Millor direcció |
| I | 2014 | 27 gener 2014 | Cine Callao, Madrid amb Alexandra Jiménez | Stockholm | 3 bodas de más | David Trueba per Vivir es fácil con los ojos cerrados |
| II | 2015 | 25 gener 2015 | Teatro Las Ventas amb Bárbara Santa-Cruz | La isla mínima | Carmina y amén | Alberto Rodríguez per La isla mínima |
| III | 2016 | 19 gener 2016 | Teatro Príncipe Pío amb Silvia Abril | La novia | Negociador | Paula Ortiz Álvarez per La novia |
| IV | 2017 | 23 gener 2017 | Palacete de los Duques de Pastrana amb Antonio de la Torre | Tarde para la ira | Kiki, el amor se hace | Raúl Arévalo per Tarde para la ira |
| V | 2018 | 22 gener 2018 | Complejo Magariños de Madrid amb Julián López | Estiu 1993 | La llamada | Carla Simón per Estiu 1993 |
| VI | 2019 | 19 gener 2019 | Bilbao Arena, Biscaia amb Ingrid García-Jonsson | El reino | Campeones | Rodrigo Sorogoyen per El reino |
| VII | 2020 | 16 gener 2020 | Auditori d'Alcobendas, Madrid amb María Hervás | Dolor y gloria | Ventajas de viajar en tren | Pedro Almodóvar per Dolor y gloria |
| VIII | 2021 | 2 març 2021 | Auditori d'Alcobendas, Madrid amb Pilar Castro | Las niñas | La boda de Rosa | Pilar Palomero per Las niñas |
| IX | 2022 | 29 gener 2022 | Auditori de Saragossa, Saragossa amb Nacho Vigalondo | Maixabel | El buen patrón | Rodrigo Cortés per Love Gets a Room |
| X | 2023 | 28 gener 2023 | | | | |

## Referències

* ↑ León, Diario de «Nacen los Premios Feroz, los Globos de Oro españoles» (en castellà). [Consulta: 30 gener 2018]. Arxivat 2018-01-30 a Wayback Machine.
* ↑ http://www.fotogramas.es/Noticias/Premios/Nacen-los-Premios-Feroz Arxivat 2014-02-01 a Wayback Machine.
* ↑ «Nacen los Premios Feroz, los ‘Globos de Oro españoles'» (en castellà). , 20-11-2013 [Consulta: 30 gener 2018].
* ↑ «La prensa española crea los Premios Feroz, los Globos de Oro de los Goya» (en castellà). , 20-11-2013 [Consulta: 30 gener 2018].
* ↑ «Nacen los premios Feroz, «antesala» de los Goya» (en castellà). [Consulta: 30 gener 2018].
* ↑ «Nacen los Premios Feroz, los Globos de Oro del cine español» (en castellà). [Consulta: 30 gener 2018].
* ↑ SensaCine «Nacen los Globos de Oro españoles: Los Premios Feroz». [Consulta: 30 gener 2018].
* ↑ SER, Cadena «Nacen los Globo de Oro españoles» (en espanyol europeu). , 20-11-2013 [Consulta: 30 gener 2018]. Arxivat 2014-02-28 a Wayback Machine. «Còpia arxivada». Arxivat de l'original el 2014-02-28. [Consulta: 31 gener 2018].
* ↑ «Los premios Feroz de cine galardonarán también las series y documentales» (en castellà). , 08-09-2016 [Consulta: 1r desembre 2016].

## Enllaços externs

* Notícies sobre els Premis Feroz al web de la Cadena SER
* Notícies sobre els Premis Feroz a El País
* Notícies sobre els Premis Feroz a El Periódico